**Előterjesztés**

**2020.07.20-i rendkívüli testületi ülésre**

**Iskolakezdési támogatás**

**Az iskolakezdési támogatást jelenleg a szociális rendeletünk tartalmazza, amelyet a szociális normatíva terhére lehet igénybe venni A jelenlegi törvényi szabályozás szerint a szociális rászorultság határozza meg, hogy ki részesülhet ilyen támogatásban. A szociális rászorultság részletes feltételeit a rendeletünk tartalmazza.**

**Javaslom, hogy ebben az évben az iskolakezdési támogatást ne a szociális keret terhére biztosítsuk, hanem a költségvetés általános tartalékából.**

**Az iskolakezdési támogatás eredeti szándéka az volt, hogy a Tagiskolába beiratkozást ösztönözze, az iskolai létszám megtartását, fejlesztését támogassa rászorultságtól függetlenül. Így az e célra felhasználandó forrást is úgy kell meghatározni, hogy forrás felhasználását és az igénybe vevők körét ne a szociális tényezők határozzák meg.**

**A javaslat a költségvetés főösszegét nem befolyásolja, a szociális célra felhasználható normatíva és a költségvetés tartaléka között történik átcsoportosítás. Az erre a célra biztosítandó összeg 1.140.000 Ft** (egyéb kiadás csak a szállítási díj és a kezelés költség) a várható létszám alapján, amely a következő:

1. osztályos: 13 fő
2. osztályos: 13 fő
3. osztályos: 6 fő
4. osztályos: 6 fő

Összesen: 38 fő

**Ehhez javaslom, hogy a szociális rendeletünket módosítsuk úgy, hogy az iskolakezdési támogatásra vonatkozó részt töröljük az alábbiak szerint:**

**Vámosszabadi Község Önkormányzata**

**Képviselő-testületének**

**14/2020. (VII.21.)**

**önkormányzati rendelete**

**a szociális igazgatásról és a szociális ellátások helyi szabályozásáról szóló 3/2015. (II. 26.) önkormányzati rendelet módosításáról**

Vámosszabadi Község Önkormányzatának Képviselő-testülete Magyarország Alaptörvénye a 32. cikk (2) bekezdésében, valamint a szociális igazgatásról és a szociális ellátásokról szóló többszörösen módosított 1993. évi III. tv. (továbbiakban: Szt.) 1.§ (2) bekezdése, 10.§ (1) bekezdése, 26. §-a, 32.§ (1) bekezdés b) pontja, 45.§ (1) és (7) bekezdés, 48.§ (4) bekezdés, 132.§ (4) bekezdés a), d), g) pontjában biztosított jogkörében eljárva a szociális igazgatásról és a szociális ellátások helyi szabályozásáról szóló 3/2015 (II.26.) önkormányzati rendelet módosításáról az alábbi rendeletet alkotja:

1.§ A szociális igazgatásról és a szociális ellátások helyi szabályozásáról szóló 3/2015 (II.26.) önkormányzati rendelet (továbbiakban: R.) 11/A §-a hatályát veszti.

Záró rendelkezések

2. § E rendelet a kihirdetést követő napon lép hatályba és a hatálybalépést követő napon hatályát veszti. A R. módosítással nem érintett rendelkezései változatlanul hatályban maradnak.

Ambrus Gellért Domjánné dr. Fehérvári Diána

polgármester jegyző

Záradék

A rendelet kihirdetve:

Vámosszabadi, 2020.07.21. Domjánné dr. Fehérvári Diána

jegyző

**Következő lépésként javaslom az alábbi rendelet elfogadását:**

**Vámosszabadi Község Önkormányzata**

**Képviselő-testületének**

**15/2020. (VII.21.)**

**önkormányzati rendelete**

**Az önkormányzati iskolakezdési támogatásról**

Vámosszabadi Község Önkormányzatának Képviselő-testülete Magyarország Alaptörvényének 32. cikk (2) bekezdésében kapott eredetei jogalkotói felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1.§ E rendelet célja, hogy az iskolakezdéssel kapcsolatos terhek enyhítése érdekében Vámosszabadi község Önkormányzata – az e rendeletben meghatározott feltételek fennállása esetén – támogatást nyújtson a Kisbajcsi Vörösmarty Mihály Általános Iskola és Alapfokú Művészeti Iskola Vámosszabadi Tagiskolájában tanuló gyermeket nevelő családok részére.

2.§ Az a tanuló részesül önkormányzati iskolakezdési támogatásban (a továbbiakban: támogatás), aki a Kisbajcsi Vörösmarty Mihály Általános Iskola és Alapfokú Művészeti Iskola Vámosszabadi Tagiskola tanulója, és oda az adott év szeptemberében kezdődő tanévre beiratkozott,

3.§ (1) A 2.§-ban meghatározott feltételeknek megfelelő tanuló gyermeket Az adott tanévben egyszeri iskolakezdési támogatás illeti meg tanszervásárlásra felhasználható utalvány formájában.

(2) Az (1) bekezdés szerinti támogatás mértéke 30.000,- Ft/fő.

4.§ (1) A támogatás a Vámosszabadi Polgármesteri Hivatalban igényelhető és vehető át.

(2) A támogatás legfeljebb a folyó tanév október 31. napjáig igényelhető.

(3) Aki a támogatást jogosulatlanul vette igénybe, azt a támogatás késedelmi kamatokkal növelt összegének visszafizetésére kell kötelezni.

5.§ A támogatással kapcsolatos döntések meghozatalára – átruházott hatáskörben – a Polgármester jogosult.

6.§ Ez a rendelet a kihirdetést követő napon lép hatályba.

Ambrus Gellért Domjánné dr. Fehérvári Diána

polgármester jegyző

Záradék

A rendelet kihirdetve:

Vámosszabadi, 2020.07.21. Domjánné dr. Fehérvári Diána

jegyző